Komission asetus (ETY) N:o 3183/86, annettu 20 päivänä lokakuuta 1986, asetusten (ETY) N:o 1624/76 ja (ETY) N:o 1725/79 muuttamisesta eläinten ruokintaan tarkoitetun rasvattoman maitojauheen tukien myöntämistä koskevien tiettyjen säännösten osalta



Virallinen lehti nro L 297 , 21/10/1986 s. 0009 - 0011

Suomenk. erityispainos Alue 3 Nide 22 s. 0021

Ruotsink. erityispainos Alue 3 Nide 22 s. 0021



KOMISSION ASETUS (ETY) N:o 3183/86, annettu 20 päivänä lokakuuta 1986, asetusten (ETY) N:o 1624/76 ja (ETY) N:o 1725/79 muuttamisesta eläinten ruokintaan tarkoitetun rasvattoman maitojauheen tukien myöntämistä koskevien tiettyjen säännösten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1335/86(2), ja erityisesti sen 10 artiklan 3 kohdan, sekä katsoo, että eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(3), sellaisena kuin se on muutettuna asetuksella 2128/84(4), 2 artiklan 1 kohdan e ja f alakohdassa säädetään mahdollisuudesta myöntää tukea puolittain kuoritulle maidolle ja maitojauheelle; asetuksen (ETY) N:o 2128/84 voimassaoloaika on päättynyt markkinointivuoden 1985/1986 lopussa, komission asetusta (ETY) N:o 3714/84(5), jossa säädetään asetuksen (ETY) N:o 986/68 2 artiklan 1 kohdan e ja f alakohdassa tarkoitettujen tukien myöntämisen yksityiskohtaisista säännöistä, ei enää sovelleta; selvyyden vuoksi on syytä kumota asetus (ETY) N:o 3714/84, komission asetusta (ETY) N:o 1624/76(6), sellaisena kuin se on viimeksi muutettuna asetuksella (ETY) 3812/85(7), ja komission asetusta (ETY) N:o 1725/79(8), sellaisena kuin se on viimeksi muutettuna asetuksella (ETY) N:o 2384/86(9), on muutettu asetuksen (ETY) N:o 3714/84 antamisen seurauksena; on syytä, ottaen huomioon viimeksi mainitun asetuksen kumoaminen, muuttaa tiettyjä asetusten (ETY) N:o 1624/76 ja (ETY) N:o 1725/79 säännöksiä, komission asetuksessa (ETY) N:o 2409/86(10), sellaisena kuin se on viimeksi muutettuna asetuksella (ETY) N:o 3064/86(11), säädetään rehuseoksiin, ja erityisesti asetuksen (ETY) N:o 1725/79 4 artiklan 1 kohdassa määriteltyihin rehuseoksiin, sekoitettavaksi tarkoitetun voin myynnistä; mainitun kahden asetuksen samanaikaisen toimeenpanon tehostamiseksi olisi mukautettava asetuksen (ETY) N:o 1725/79 4 artiklan 1 kohdan a alakohdan vaatimuksia, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1624/76 seuraavasti: 1. Poistetaan 1 artiklan kolmas kohta. 2. Korvataan 2 artiklan 2 kohdan toinen alakohta seuraavasti: "Merkitään 106 kohtaan: - vientitullimuodollisuuksien suorittamispäivä, - rasvattoman maitojauheen, jota ei viedä sellaisenaan, nettopaino." 3. Korvataan 2 artiklan 5 kohdan ensimmäinen alakohta seuraavasti: "5. Edellä 1 kohdassa tarkoitettu vakuus vapautetaan ainoastaan, jos esitetään todistus, että kyseiset rasvattoman maitojauheen määrät on denaturoitu tai jalostettu kuuden kuukauden kuluessa päivästä, jona tullimuodollisuudet kulutukseen saattamista varten on toteutettu asetuksen (ETY) N:o 1725/79 1-8 artiklan ja mainitun asetuksen 10 artiklan 2-3 kohdan säännösten mukaisesti denaturoinnin tai jalostuksen tarkastamisen osalta." 2 artikla Muutetaan asetus (ETY) N:o 1725/79 seuraavasti: 1. Korvataan 1 artikla seuraavasti: "1 artikla 1. Sanotun kuitenkaan rajoittamatta asetuksen (ETY) N:o 986/68 2a artiklan 4 kohdan mukaisesti säädettyjen, erityistuista annettujen säännösten soveltamista: a) rasvattomalle maitojauheelle voidaan myöntää tukea ainoastaan, kun se on joko denaturoitu 2 artiklan säännösten mukaisesti tai käytetty rehuseosten valmistukseen 4 artiklassa säädetyin edellytyksin; b) rehuseosten valmistukseen käytetylle rasvattomalle maidolle voidaan myöntää tukea ainoastaan, kun rehuseos täyttää 4 artiklassa tarkoitetut edellytykset. 2. Rasvattomalle maidolle ja rasvattomalle maitojauheelle voidaan myöntää tukea ainoastaan, kun ne 1 kohdan mukaisesti käytettäessä: a) vastaavat ilman mitään lisäyksiä asetuksen (ETY) N:o 986/68 1 artiklan määritelmiä ja b) niille ei ole myönnetty eikä voida myöntää tukea tai hinnanalennusta muiden yhteisön säännösten nojalla. 3. Aiemmin seokseen lisätylle rasvattomalle maidolle tai rasvattomalle maitojauheelle voidaan kuitenkin myöntää tukea, jos seos on käytetty rehuseosten valmistukseen 4 artiklan 1 kohdan mukaisesti eikä seos sisällä näin käytettäessä muita aineita kuin: a) rasvatonta maitojauhetta, joka täyttää 2 kohdassa tarkoitetut edellytykset ja, tapauksen mukaan, b) rasvoja, c) vitamiineja, d) mineraalisuoloja, e) sakkaroosia, f) paakkuuntumisenestoaineita ja/tai nesteytysaineita, enintään 0,3 prosenttia, g) muita rasvaliukoisia teknisiä aineita, erityisesti antioksidantteja ja emulgointiaineita. 4. Asetuksen (ETY) N:o 986/68 1 artiklan d kohdassa tarkoitetuksi rasvattoman maitojauheen enimmäisvesipitoisuudeksi vahvistetaan 5 prosenttia. Tätä enimmäisvesipitoisuutta sovelletaan 10 artiklan 1 kohdassa tarkoitetussa vaiheessa ja siinä tarkoitetuin edellytyksin. Kun on kyse 3 kohdassa tarkoitetusta seoksesta, vesipitoisuus lasketaan seoksen rasvattomasta aineesta. Määrille, joiden vesipitoisuus on suurempi kuin 5 prosenttia, myönnettävää tukea alennetaan 1 prosentilla jokaista 0,2 prosenttiyksikköä kohden." 2. Korvataan 4 artiklan 1 kohdan johdantovirke seuraavasti: "1. Asetuksen (ETY) N:o 986/68 2 artiklan 1 kohdan d alakohdassa tarkoitetaan rehuseoksilla tuotteita:" 3. Lisätään 4 artiklan 1 kohdan a alakohtaan seuraava teksti: "Jos asetuksen (ETY) N:o 2409/86 mukaisesti ostettu voin rasva-aine käytetään kuitenkin rehuseosten valmistukseen, toisessa ja kolmannessa luetelmakohdassa tarkoitettua voin vähimmäisrasva-ainepitoisuutta ei vaadita." 4. Korvataan 8 artiklan 3 kohdan ensimmäisen alakohdan e alakohta seuraavasti: "e) sellaisenaan tai rehuseosten valmistukseen käytettävänä seoksena hankitun rasvattoman maidon tai rasvattoman maitojauheen toimituspäivä ja määrät sekä toimittajan nimi ja osoite;" 5. Korvataan 8 artiklan 3 kohdan ensimmäisen alakohdan g alakohta seuraavasti: "g) rasvattoman maidon, rasvattoman maitojauheen ja rehuseosten myyntipäivä ja vastaanottajan nimi ja osoite;" 6. Poistetaan 8 artiklan 3 kohdan toinen alakohta. 7. Korvataan 10 artiklan 2 kohdan a alakohta seuraavasti: "a) kyseisten laitosten valvonnan kohteena on oltava erityisesti: - sellaisenaan käytetyn rasvattoman maidon tai rasvattoman maitojauheen koostumus 1 artiklan 2 ja 4 kohdan säännösten noudattamisen valvomiseksi, - käytettyjen seosten koostumus 1 artiklan 3 ja 4 kohdan säännösten noudattamisen valvomiseksi, - valmistettujen rehuseosten koostumus 4 artiklan säännösten noudattamisen valvomiseksi. Valvontaan kuuluvassa tarkastuksessa on todettava, että sellaisenaan tai seoksena käytetty rasvaton maitojauhe ei sisällä erityisesti seuraavia tuotteita: - sinimailasjauhoa ja ruohojauhoa, - murskattua viljaa, - tärkkelystä ja turvotettua tärkkelystä, - hienonnettuja öljykakkuja, - kalajauhoa, - jauhettuja öljykakkuja ja/tai rapsin ja/tai rypsin kuivatuista siemenistä, joista on poistettu rasva, valmistettua jauhoa, - heinä- ja/tai olkijauhoa, - eläinten rehuksi tarkoitettuja, muita kuin edellisissä luetelmakohdissa tarkoitettuja kasviperäisiä tuotteita;" 3 artikla Kumotaan asetus (ETY) N:o 3714/84. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä lokakuuta 1986. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 119, 8.5.1986, s. 19 (3) EYVL N:o L 169, 18.7.1968, s. 4 (4) EYVL N:o L 196, 26.7.1984, s. 6 (5) EYVL N:o L 341, 29.12.1984, s. 65 (6) EYVL N:o L 180, 6.7.1976, s. 9 (7) EYVL N:o L 368, 31.12.1985, s. 3 (8) EYVL N:o L 199, 7.8.1979, s. 1 (9) EYVL N:o L 206, 30.7.1986, s. 22 (10) EYVL N:o L 208, 31.7.1986, s. 29 (11) EYVL N:o L 285, 8.10.1986, s. 11